CELEX: 32010R0589
Language: bg
Date: 2010-07-05 00:00:00
Title: Регламент (ЕС) № 589/2010 на Комисията от 5 юли 2010 година за изменение на Регламент (ЕС) № 53/2010 на Съвета по отношение на ограниченията на улова на пясъчна змиорка във води на ЕС от зона IIIа и води на ЕС от зони IIа и IV

6.7.2010   
            
            
               BG
            
            
               Официален вестник на Европейския съюз
            
            
               L 170/7
            
         РЕГЛАМЕНТ (ЕС) № 589/2010 НА КОМИСИЯТА
   от 5 юли 2010 година
   за изменение на Регламент (ЕС) № 53/2010 на Съвета по отношение на ограниченията на улова на пясъчна змиорка във води на ЕС от зона IIIа и води на ЕС от зони IIа и IV
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 53/2010 на Съвета от 14 януари 2010 г. за установяване на възможностите за риболов на определени рибни запаси и групи от рибни запаси за 2010 г., приложими във водите на ЕС и за корабите на ЕС във води, които подлежат на ограничения на улова (1), и по-специално член 5, параграф 3 от него,
   като има предвид, че:
   
               (1)
            
            
               Ограниченията на улова на пясъчна змиорка (риба пясъчница) са посочени в приложение IA към Регламент (ЕС) № 53/2010.
            
         
               (2)
            
            
               В съответствие с приложение IIГ, точка 6 към Регламент (ЕС) № 53/2010 Комисията преразглежда общия допустим улов (ОДУ) и квотите за 2010 г. за пясъчна змиорка (риба пясъчница) в тези зони въз основа на становището на Международния съвет за изследване на морето (ICES) и на Научния, технически и икономически комитет по рибарство (STECF).
            
         
               (3)
            
            
               Според STECF по формулата, посочена в приложение IIГ, точка 6 към Регламент (ЕС) № 53/2010, размерът на ОДУ би бил определен на 400 000 тона.
            
         
               (4)
            
            
               Запасът на пясъчна змиорка (риба пясъчница) в Северно море се поделя с Норвегия, но в момента не се управлява съвместно. Мерките, предвидени в настоящия регламент, са съобразени с консултациите с Норвегия съгласно условията на Съгласувания протокол за заключенията от консултациите в областта на рибарството между Европейската комисия и Норвегия от 26 януари 2010 г. Следователно делът на Европейския съюз от частта на ОДУ, която може да бъде уловена във водите на ЕС от зони IIа и IV, следва да се фиксира на 90 % от 400 000 тона.
            
         
               (5)
            
            
               След преговори с Норвегия количеството, разпределено на Норвегия от дела на ЕС от ОДУ, следва да бъде увеличено от 20 000 на 27 500 тона в замяна на възможности за риболов на други видове във водите на Норвегия.
            
         
               (6)
            
            
               Научният, технически и икономически комитет по рибарство препоръчва ОДУ да бъде увеличен с 4,23 %, за да обхване водите на ЕС от зона IIIa на ICES.
            
         
               (7)
            
            
               Приложение IА към Регламент (ЕС) № 53/2010 следва съответно да бъде изменено,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение IA към Регламент (ЕС) № 53/2010 се изменя съгласно приложението към настоящия регламент.
   Член 2
   Настоящият регламент влиза в сила в деня след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 5 юли 2010 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 21, 26.1.2010 г., стр. 1.
   
      ПРИЛОЖЕНИЕ
      Приложение IA към Регламент (ЕС) № 53/2010 се изменя, както следва:
      Вписването относно видовете пясъчна змиорка във води на ЕС от зона IIIa и във води на ЕС от зони IIa и IV се заменя със следното:
      
                  
                              Вид
                           
                           
                              :
                           
                           
                              Пясъчна змиорка
                              
                                 Ammodytidae
                              
                           
                        
               
                  
                              Зона
                           
                           
                              :
                           
                           
                              Води на ЕС от зона IIIa, води на ЕС от зони IIа и IV (1)
                              
                              SAN/2A3A4.
                           
                        
            
                  Дания
               
               
                  327 250 (2)
                  
               
               
                   
               
            
                  Обединено кралство
               
               
                  7 153 (3)
                  
               
               
                   
               
            
                  Германия
               
               
                  500 (4)
                  
               
               
                   
               
            
                  Швеция
               
               
                  12 017 (5)
                  
               
               
                   
               
            
                  ЕС
               
               
                  346 920 (6)
                  
               
               
                  Аналитичен ОДУ.
                  Член 3 от Регламент (ЕО) № 847/96 не се прилага.
                  Член 4 от Регламент (ЕО) № 847/96 не се прилага.
                  Член 5, параграф 2 от Регламент (ЕО) № 847/96 се прилага.
               
            
                  Норвегия
               
               
                  27 500 (7)
                  
               
            
                  Фарьорски острови
               
               
                  2 500
               
            
                  ОДУ
               
               
                  376 920
               
            
         (1)  С изключение на водите в границата на шест мили от изходните линии на Обединеното кралство при Shetland, Fair Isle и Foula.
      
         (2)  От които не повече от 311 289 тона могат да бъдат уловени във водите на ЕС от зони IIа и IV. Останалото количество може да бъде уловено само във водите на ЕС от зона IIIа на ICES. (SAN/*03A.).
      
         (3)  От които не повече от 6 804 тона могат да бъдат уловени във водите на ЕС от зони IIа и IV. Останалото количество може да бъде уловено само във водите на ЕС от зона IIIа на ICES. (SAN/*03A.).
      
         (4)  От които не повече от 476 тона могат да бъдат уловени във водите на ЕС от зони IIа и IV. Останалото количество може да бъде уловено само във водите на ЕС от зона IIIа на ICES. (SAN/*03A.).
      
         (5)  От които не повече от 11 431 тона могат да бъдат уловени във водите на ЕС от зони IIа и IV. Останалото количество може да бъде уловено само във водите на ЕС от зона IIIа на ICES. (SAN/*03A.).
      
         (6)  От които не повече от 330 000 тона могат да бъдат уловени във водите на ЕС от зони IIа и IV. Останалото количество може да бъде уловено само във водите на ЕС от зона IIIа на ICES. (SAN/*03A.).
      
         (7)  Да бъде извършен в зона IV на ICES.